Na osnovu člana 9 stav 1 tačka b Zakona o potvrđivanju Sektorskog sporazuma između Vlade Crne Gore i Evropske komisije kojim se utvrđuju pravila za upravljanje i sprovođenje finansijske pomoći Unije Crnoj Gori u okviru Instrumenta pretpristupne podrške za oblast politike „Poljoprivreda i ruralni razvoj” (IPARD) („Službeni list Crne Gore-Međunarodni ugovori“, broj 2/16 i 2/21) i člana 27 Uredbe o realizaciji i postupku korišćenja sredstava iz Instrumenta pretpristupne pomoći Evropske unije (IPARD II Program) („Službeni list CG“, br.16/16, 4/18, 11/18, 46/19, 8/20, 19/20, 43/21, 60/21, 118/21 i 24/22 i 123/22)(u daljem tekstu: Uredba),Ministarstvo poljoprivrede, šumarstva i vodoprivrede - Direktorat za plaćanja objavljuje

**Peti Javni poziv za dodjelu sredstava finansijske podrške za Mjeru 1 „Investicije u fizički kapital poljoprivrednih gazdinstava“ Programa razvoja poljoprivrede i ruralnih područja Crne Gore u okviru IPARD-a II 2014–2020.**

**Predmet**

**Član 1**

Predmet ovog javnog poziva su investicije u fizički kapital poljoprivrednih gazdinstava i prihvatljivi troškovi u vezi sa nabavkom nove opreme, mehanizacije,osim investicija koje se odnose napodizanje zasada, izgradnju staklenika/plastenika, izgradnju i/ili rekonstrukciju objekata,datih u Prilogu 1 – Lista prihvatljivih troškova za Mjeru 1, koji je sastavni dio ovog javnog poziva.

Lica koja ostvaruju pravo na korišćenje finansijske podrške u skladu sa ovim Javnim pozivom moraju ispuniti uslove i kriterijume propisane Uredbom o realizaciji i postupku korišćenja sredstava iz Instrumenta pretpristupne pomoći Evropske unije (IPARD II Program) („Službeni list CG“, br.16/16, 4/18, 11/18, 46/19, 8/20, 19/2020, 43/21, 60/21, 118/21 i 24/22 i 123/22)(u daljem tekstu: Uredba), ovim javnim pozivom i drugim propisima.

Finansijska podrška za ovaj javni poziv sastoji se od 75% sredstava obezbijeđenih kroz Instrument pretpristupne pomoći za ruralni razvoj Evropske unije (IPARD), shodno Finansijskom sporazumu za IPARD II 2014-2020 i 25% nacionalnih sredstava obezbijeđenih iz budžeta Vlade Crne Gore.

Od ukupnog iznosa dodijeljenih sredstava Evropske unije za Mjeru 1 „Investicije u fizički kapital poljoprivrednih gazdinstava“, maksimalno 20% sredstava može biti opredijeljeno za investicije u nabavku traktora.

Iznos raspoloživih sredstava za ovaj završni poziv za Mjeru 1 „Investicije u fizički kapital poljoprivrednih gazdinstava“ za period implementacije IPARD II programa 2014-2020 su ukupna raspoloživa sredstva u okviru IPARD II programa, odnosno 49.623.127,77 EUR javne pomoći (EU + nacionalna) umanjena za sredstva koja su iskorišćena kroz prethodne pozive.

Ukupna raspoloživa sredstva, u trenutku objavljivanja Petog Javnog poziva u okviru Mjere 1, za sprovođenje ovog javnog poziva iznose 2.185.284,92 eura.

**Sektori za korišćenje sredstava podrške**

Sredstva podrške iz Mjere 1 mogu se koristiti za proizvodnju poljoprivrednih i proizvoda ribarstva propisanih Uredbom iz sljedećih sektora:

1. mlijeka (govedarstvo, ovčarstvo i kozarstvo);
2. mesa (tip govedarstva, tip ovčarstva, tip svinjarstva i tip živinarstva);
3. proizvodnje jaja;
4. voća,povrća i ratarstva (uključujući žitarice, gljive, pečurke, aromatično i ljekovito bilje);
5. vinogradarstva;
6. maslinarstva;
7. pčelarstva i
8. ribarstva (marikulture i akvakulture).

**Uslovi za dobijanje sredstava podrške za sprovođenje Mjere 1**

**Član 3**

Pravo na dobijanje sredstava podrške za sprovođenje Mjere 1 mogu ostvariti korisnici podrške koji se do dana objavljivanja javnog poziva u zavisnosti od sektora i tipa proizvodnje:

- bave proizvodnjom mlijeka i koji imaju najmanje pet krava ili junica (priplodnih grla) starijih od godinu dana, ili najmanje 50 ovaca ili najmanje 50 koza;

- bave proizvodnjom mesa po jednom turnusu i koji imaju najmanje 30 goveda u tovu, ili najmanje 50 ovaca ili 100 jagnjadi u tovu ili najmanje 20 krmača ili 100 svinja u završnom tovu ili najmanje 1.000 pilića ili najmanje 100 ćurića;

- bave proizvodnjom jaja i koji imaju najmanje 1.500 koka nosilja;

- bave proizvodnjom voća, povrća, ratarskih kultura uključujući žitarice, gljive, pečurke, aromatično i ljekovito bilje i koji imaju u proizvodnji:

- voća površine zasada najmanje 0,5 ha;

- povrća - površine zasada na otvorenom najmanje 0,5 ha i/ili površine zasada pod zaštićenim prostorom najmanje 0,1 ha;

- ratarskih kultura površine zasada najmanje 1 ha;

- aromatičnog i ljekovitog bilja površine zasada najmanje 0,3 ha;

- gljiva i pečurki proizvodne površine najmanje 0,01 ha;

- bave vinogradarstvom, a površina vinograda je najmanje 0,5 ha;

- bave maslinarstvom, a površina zasada je najmanje 0,5 ha;

- bave pčelarstvom, a koji imaju najmanje 30 pčelinjih društava; i

- bave ribarstvom i akvakulturom i imaju najmanji godišnji kapacitet od 10 t ribe ili školjki.

Korisnici podrške iz stava 1 al. 4, 5, 6 i 8 ovog člana, prilikom podnošenja Zahtjeva za dodjelu podrške podnose i dokaz o pravu svojine na zemljištu, odnosno objektu ili dokaz kojim se utvrđuje pravo korišćenja zemljišta na period od najmanje deset godina počev od dana podnošenja zahtjeva za dodjelu podrške ili prije.

Zemljište (proizvodne površine) i životinje iz stava 1 ovog člana moraju biti upisani u Registar poljoprivrednih gazdinstava najkasnije do dana objavljivanja javnog poziva.

**Uslovi za korisnike sredstava podrške**

**Član 4**

Sredstva podrške iz Mjere 1 mogu koristiti pravna ili fizička lica, odnosno poljoprivredna gazdinstva koja su najkasnije do dana objavljivanja javnog pozivaupisana u Registar poljoprivrednih gazdinstava i koja ispunjavaju uslove propisane zakonom, Uredbom i ovim javnim pozivom.

Sredstva podrške za sprovođenje Mjere 1 za obavljanje djelatnosti ribarstva i akvakulture mogu koristiti privredna društva i preduzetnici upisani u Centralni registar privrednih subjekata najkasnije do dana objavljivanja javnog poziva.

Korisnici sredstava podrške iz Mjere 1 ne mogu biti pravna lica koja su u vlasništvu države više od 25 % kapitala društva.

Ako je korisnik sredstava podrške povezan i/ili ima partnerske odnose sa drugim pravnim licima, korisnik sredstava podrške i druga pravna lica koja su povezana i/ ili imaju partnerske odnose sa korisnikom podrške, mogu ostvariti pravo na sredstva podrške kao jedan korisnik podrške.

Sredstava podrške iz Mjere 1 može da koristi korisnik podrške, koji:

* ima najmanje tri godine iskustva u poljoprivrednoj proizvodnji, preradi ili uslugama vezanim za poljoprivredu; ili
* ima najmanje završen IV1 nivo nacionalnog okvira kvalifikacija; ili
* je završio obuku iz sektora za koji je podnio zahtjev za dodjelu podrške u trajanju od najmanje 50 časova.

Dokazi o najmanje tri godine iskustva u poljoprivrednoj proizvodnji, preradi ili uslugama vezanim za poljoprivredu ili najmanje završenom IV1 nivou nacionalnog okvira kvalifikacija dostavljaju se uz Zahtjev za dodjelu podrške, dok se dokaz o završenoj obuci dostavlja najkasnije do konačne isplate sredstava podrške.

Pravo na dobijanje podrške iz sredstava Mjere 1 mogu ostvariti korisnici podrške koji su najkasnije do konačne isplate sredstava vlasnici predmeta investicije.

Pravo na dobijanje podrške iz sredstava Mjere 1 mogu ostvariti korisnici čija poljoprivredna gazdinstva najkasnije do konačne isplate ispunjavaju nacionalne minimalne standarde iz oblasti zaštite životne sredine i dobrobiti životinja, osim korisnikaiz sektora voća, povrća i ratarstva (uključujući žitarice, gljive, pečurke, aromatično i ljekovito bilje), sektora vinogradstva i sektora maslinarstva čija poljoprivredna gazdinstva najkasnije do konačne isplate ispunjavaju nacionalne minimalne standarde u okviru sektora proizvodnje za koji podnose zahtjev za dodjelu podrške.

Pravo na dobijanje podrške iz sredstava Mjere 1 mogu ostvariti korisnici čije investicije ispunjavaju EU standarde iz oblasti zaštite životne sredine i dobrobiti životinja.

Pravo na dobijanje podrške iz sredstava Mjere 1 mogu ostvariti korisnici koji biznis planom dokažu ekonomsku održivost poljoprivrednog gazdinstva.

Korisnici sredstava podrške iz sredstava Mjere 1 koji su pravna lica ekonomsku održivost gazdinstva dokazuju biznis planom i finansijskim iskazima.

Korisnici podrške iz sredstava Mjere 1 mogu dobiti podršku za samo jedan traktor u periodu realizacije IPARD II programa, sa maksimalnom snagom koja ne prelazi 100 kW i čija emisija izduvnih gasova zadovoljava standarde date u Prilogu 2 - Lista standarda emisija izduvnih gasova, koji je sastavni dio ovog javnog poziva.

**Visina bespovratne podrške**

**Član 5**

Sredstva podrške za sprovođenje Mjere 1 mogu se dodijeliti za investicije čija ukupna vrijednost prihvatljivih troškova iznosiod 10.000€ do 500.000€.

Sredstva podrške za sprovođenje Mjere 1 dodjeljuju se u visini do 60% vrijednosti odobrenih prihvatljivih troškova.

Sredstva podrške za sprovođenje Mjere 1 dodjeljuju se u visini do 65% vrijednosti odobrenih prihvatljivih troškovaza poljoprivredno gazdinstvo čiji nosilac u trenutku donošenja odluke o dodjeli podrške ima manje od 40 godina.

Sredstva podrške za sprovođenje Mjere 1 dodjeljuju se u visini do 70% vrijednosti odobrenih prihvatljivih troškova na poljoprivrednom gazdinstvu u planinskom području.

Dodatna sredstva podrške od 10% mogu se dodijeliti za dio odobrenih prihvatljivih troškova koji se odnose na upravljanje, skladištenje stajnjaka i drugog otpada iz poljoprivredne proizvodnje.

Planinsko područje iz stava 4 ovog člana je područje koje se nalazi na visini iznad600 metara nadmorske visine.

**Zahtjev za dodjelu podrške**

**Član 6**

Zahtev za dodjelu podrške podnosi se na Obrascu 1 - Zahtjev za dodjelu podrške za Mjeru 1 „Investicije u fizički kapital poljoprivrednih gazdinstava“*,* koji je sastavni dio ovog javnog poziva.

Zahtjev za dodjelu podrške i propisana dokumentacija dostavlja se isključivo u zatvorenoj koverti preporučenom poštom, sa naznakom imena i prezimena, odnosno naziva i adrese podnosioca zahtjeva i napomenom: *Ne otvarati – Zahtjev za dodjelu podrške za Mjeru 1 „Investicije u fizički kapital poljoprivrednih gazdinstava“,* na adresu Ministarstvo poljoprivrede,šumarstva i vodoprivrede – Direktorat za plaćanja, ul.Moskovska 101, 81000 Podgorica.

Zahtjev koji nije podnijet na propisanom obrascu neće se razmatrati.

U toku trajanja javnog poziva isti podnosilac zahtjeva može da podnese samo jedan zahtjev za dodjelu podrške.

Korisnici sredstava podrške za sprovođenje Mjere 1 čiji su ukupni troškovi za realizaciju investicije jednaki ili veći od 50.000 € izrađuju detaljan biznis plan na Obrascu 2a – Detaljni biznis plan, a korisnici podrške čiji su ukupni troškovi investicije manji od 50.000 € izrađuju pojednostavljeni biznis plan na Obrascu 2b – Jednostavni biznis plan, koji su sastavni dio ovog javnog poziva.

**Dokumentacija koja se dostavlja uz Zahtjev za dodjelu podrške**

**Član 7**

Uz Zahtjev za dodjelu podrške podnosilac zahtjev dužan je da dostavi svu neophodnu dokumentaciju propisanu Prilogom 3 – Lista neophodne dokumentacije uz Zahtjev za dodjelu podrške, koji je sastavni dio ovog javnog poziva.

Dokumentacija koja se dostavlja uz Zahtjev za dodjelu podrške, a odnosi se na činjenice o kojima se vodi službena evidencija ne smije biti starija od tri mjeseca od dana objavljivanja javnog poziva.

U cilju utvrđivanja ispunjenosti propisanih uslova za dobijanje sredstava podrške od podnosioca zahtjeva se može tražiti dostavljanje i dodatne dokumentacije.

**Rok za podnošenje zahtjeva**

**Član 8**

Zahtjevza dodjelu podrške podnosi se u roku od 15. maja2023. godine do 15. juna2023. godine.

Zahtjevi podnijeti prije ili poslije roka iz stava 1 ovog člana, neće se razmatrati.

**Rok za realizaciju investicije**

**Član 9**

Rok za realizaciju investicije je 30.jun 2024. godine.

**Zahtjev za isplatu sredstava podrške**

**Član10**

Zahtjev za isplatu sredstava podrške podnosi se na Obrascu 3 - Zahtjev za isplatu sredstava podrške za Mjeru 1„Investicije u fizički kapital poljoprivrednih gazdinstava“*,* koji je sastavni dio ovog javnog poziva.

Podnosilac zahtjeva nakon potpisivanja ugovora može podnijeti zahtjev za avansno plaćanje u maksimalnom iznosu do 50% odobrene podrške.

Podnosilac zahtjeva može podnijeti Zahtjev za isplatu sredstava podrške jednokratno nakon završene cjelokupne investicije ili fazno u najviše tri faze ukoliko nije koristio avansno plaćanje.

Zahtjev za isplatu sredstava podrške,u cjelosti, po fazama ili avansni,i propisana dokumentacija dostavlja se isključivo u zatvorenoj koverti preporučenom poštom, sa naznakom imena i prezimena, odnosno naziva i adrese podnosioca zahtjeva i napomenom: *Ne otvarati – Zahtjev za isplatu sredstava podrške za Mjeru 1 Investicije u fizički kapital poljoprivrednih gazdinstava,* na adresu Ministarstvo poljoprivrede,šumarstva i vodoprivrede – Direktorat za plaćanja, ul.Moskovska 101, 81000 Podgorica.

**Dokumentacija koja se dostavlja uz Zahtjev za isplatu sredstava podrške**

**Član 11**

Uz Zahtjev za isplatu sredstava podrške, u cjelosti ili po fazama, pored dokaza propisanih Uredbom podnosilac zahtjeva je dužan da dostavi i svu neophodnu dokumentaciju propisanu Prilogom 4 - Lista neophodne dokumentacije uz Zahtjev za isplatu sredstava podrške, koji je sastavni dio ovog javnog poziva.

U cilju utvrđivanja ispunjenosti propisanih uslova za isplatu sredstava podrške od podnosioca zahtjeva se može tražiti dostavljanje i dodatne dokumentacije.

**Informacije**

**Član 12**

Javni poziv za dodjelu sredstava finansijske podrške za Mjeru 1 „Investicije u fizički kapital poljoprivrednih gazdinstava“ objavljuje se u "Službenom listu Crne Gore", u najmanje jednom dnevnom štampanom mediju i na internet stranicamaMinistarstva poljoprivrede,šumarstva i vodoprivrede[www.gov.me/mpsv](http://www.gov.me/mpsv) i [www.gov.me](http://www.ipard.gov.me)/ipard..

Prilozi ovog javnog poziva dostupni su na internet stranicamaMinistarstva, poljoprivrede,šumarstva i vodoprivredewww.gov.me/mpsv i [www.gov.me/ipard](http://www.gov.me/ipard).

Informacije u vezi ovog javnog poziva dostupne su i na kontakt telefon Ministarstva poljoprivrede,šumarstva i vodoprivrede– Direktorat za plaćanja: 020 672 026 ili 067 205 790, kao i kontakt telefon Direktorata za ruralni razvoj: 020 482 150 i 020 482 222.

U cilju izvršenja kontrole na terenu od strane Direktorata za plaćanja, podnosilac zahtjeva je dužan da kod sebe čuva kopiju cjelokupne dokumentacije dostavljene u cilju dobijanja podrške po ovom javnom pozivu.

**Broj: 321-391/18-1**

**Podgorica, 15. maj2023. godine**

**v.d. generalni direktorDirektorata za plaćanja**

**Vladislav Bojović**